केसीए के सचिव श्रीजीत नायर द्वारा जारी बयान में कहा गया है कि खिलाडिय़ों के साथ व्यक्तिगत सुनवाई के बाद यह बात साफ थी कि यह सभी खिलाड़ी टीम की शांति, सौहार्द, स्थिरता व केसीए के हितों को नुकसान पहुंचा रहे थे। साथ ही कप्तान के खिलाफ हस्ताक्षर अभियान में शामिल थे। नायर ने कहा, कप्तान और केसीए को बदनाम करने के लिए सोचा-समझा अभियान चलाया जा रहा है। इसलिए सर्वसम्मति से फैसला लिया गया है कि पांच खिलाडिय़ों पर प्रतिबंध और आठ पर जुर्माना लगाया जाए।